**תרשים זרימה של קבלת החלטה מיטבית/ ערך: מרון טל**

"סיעור מוחות" --"Brainstorming"

העלאת רעיונות באופן ספונטני ואסוציאטיבי ללא הגבלות,

בחופשיות מלאה, ללא מעצורים.

ריכוז אוסף רב של רעיונות על הלוח ללא סדר, תואם לקצב העלאתם.

קטלוג הרעיונות שהועלו לנושאים - כחמישה נושאים.

הנחיית הנוכחים במתן ציון על הסקאלה 1-5 (5 יחשב כמועדף ביותר ו - 1 כנושא שאינו מועדף) לחמשת הנושאים שעל הלוח.

כל נוכח זכאי לתת ציון מסוים רק פעם אחת. כלומר יתן ציון 1 וציון 2 וציון 3 וציון 4 וציון 5 פעם אחת לפי בחירתו עפ"י העדפותיו לחמשת הנושאים. כתיבת הציונים בסמיכות לנושאים.

סיכום אריתמטי של כלל הציונים (של כל המשתתפים) אשר ליד כל נושא. לאור התוצאות החישוביות - שיקוף הנושא/ים הנבחר/ים.

בעצם בשיטת "חכמת ההמונים" בצורה מכומתת רציונאלית הצלחנו לתת משקל שווה לכל נוכח בהשפעתו על המדרג ולמנוע מבעלי כריזמה/קולניים להיות דומיננטיים ומכריעים. הותרנו את הבחירה בידי הכרעה אובייקטיבית על בסיס נתונים מצטברים.

על אותו עקרון פורטים כעת את הרעיון הנבחר/ רעיונות נבחרים לתתי נושאים שמועלים אל הלוח גם ב"סיעור מוחות" ונבחרים באותו מודל שהוצג לעיל.

נקבל תוצר נבחר ברזולוציה של תתי נושאים באופן אופרטיבי.

מודל קבלת ההחלטות יכול להיעשות גם תחת פילטריזציה שהניקוד הניתן יעשה בסקאלות שונות לכל מימד מסנן.

לדוגמא בחירת מיזם יכול להיערך במתן ציונים 1-5 לתבחינים שונים כגון:

ריאליות, כדאיות כלכלית, חוקיות, מוסריות, בטיחות.

כאשר נפעיל את עקרון "חכמת ההמונים" נוכל ליצור סכם משוקלל של כלל המתדיינים לאחר הפעלת כלל התבחינים הרלוונטיים.